І.М.: — Наша камісія ініцыявала супольна з зацікаўленымі ўстановамі культуры, ВНУ серыю “круглых сталоў”, звязаных з працаўладкаваннем, размеркаваннем прадстаўнікоў творчых прафесій. Болевыя кропкі, якія на самой справе ёсць, мы паспрабуем вырашыць з улікам меркавання прафесіяналаў. Выклікае абурэнне, калі пачынаюцца навацыі на ўзроўні прафесій, якія ўводзяцца ў працэс навучання і калі дзеці ідуць пад гэтыя экзатычныя назвы, а пасля не могуць працаваць па спецыяльнасці. Гэта вельмі важнае пытанне да тых, хто за гэта павінен адказваць. І падчас працы над Кодэксам аб адукацыі, абяцаю, яго будзем грунтоўна разглядаць. Яшчэ дадам, што трэба змяняць падыходы размеркавання студэнтаў. Несці адказнасць і займацца ўласна размеркаваннем і працаўладкаваннем павінны тыя заказчыкі, на падставе заявак ад якіх і фарміраваўся набор у навучальнай установе.